Mul on sihuke tunne, et ma nüüd hakkan kohe Godwinit välja kutsuma :)    Tegelikult, põhivastuse ma juba su bloggi kirjutasin, miks seda seostatakse  usuga. Selgitan seda veidi veel, näitena...    Tehakse portaal, pealtnäha religioonivaba, kindla läbiva agendaga - antud juhul siis "iga abort on mõrv ja rasestumisvastaste vahendite kasutamine on abort". Piinliku täpsusega religioonivaba, seejuures. Välja arvatud üks asi - viited. 90% (number laest võetud hetkel) viidatud artiklitest on kirjutatud sama portaali tegijate poolt... Väljuvad lingid selgitavatele kohtadele on aga pea eranditult religioossetele organisatsioonidele. Portaali enda  sisemised artiklid, vassivad mis nad vassivad, on väga veenvalt kirjutatud, inimene, kes muid allikaid ei otsi, jääb uskuma, seejärel vaatab väljuvaid linke - seal on religioossed organisatsioonid, mis kõik teevad püha näo pähe ja ütlevad: aga me rääkisime sellest kogu aeg, ainult pahad inimesed ei lubanud meil seda avalikult teha. Mitte-allikakriitiline inimene jääb uskuma, et kuna portaalis on ju kõik tõene (kõik paistab ju tõene ! isegi pildid on juures !) ju siis on viidatud religioossetel organisatsioonidel ka  tõsi taga. Hoplaa, konvert.    Aga vastates su küsimustele, lõpust: ei. Mupoolest usu Jeesusesse, Saatanasse, Karmasse, vanaemasse, Spagetikoletisse või ära usu üldse... Usuvabadus on täpselt sama oluline vabadus, kui sõnavabadus.  Kuid usuvabadus ei tähenda absoluutset usukuulutamise vabadust. Kui keegi tuleb mulle kuulutama, et minu mitteuskumine või sinu Karmasse uskumine on kuidagi halvem, kui tema usk Jeesus Kristusesse... On mul (ja vastavalt, sul) täieline õigus teda põlata. Kui aga  poolvägisi või lausa riigi rahadega üritatakse oma usku kuulutada... Siis on see õige koht hädakisa tõstmiseks ja vastu löömiseks - kujundlikult.  Kõige suuremad "patustajad" vägivaldse usukuulutamise osas ongi kristlased, mistõttu nendesuunaline kriitika on kõige silmapaistvam (NB! ma olen oma blogis paaril korral ka islamit kritiseerinud, ja ka teisi religioone).    On vist ainult üks kristluse vool, mis ei pea evangeliseerimist oluliseks ja mis on rohkem maailmavaateline liikumine - eesti  keeles neil õiget nime polegi, "Sõbrad" on nagu kummaline ja "kveekerid" tuleneb halvustavast nimest... Nende hulka kuulub tegelikult nii kristlasi, agnostikuid, budiste kui ka isegi ateiste... Kveekerist budisti ja agnostikuid ma tunnen isiklikultki ning tehniliselt olen ma ise, ateistina, senini mõnes mõttes filosoofia toetaja.    (kusjuures, näed, esimene lause osutus vääraks, suutsin niimoodi kommentaari kirjutada, et Godwinit polnudki vaja :D)